**Dyrøy kommune** (nordsamisk: *Divrráid suohkan*) ligger i Troms og Finnmark. Den grenser i nordøst mot Sørreisa, og i sør mot Salangen. Over Tranøyfjorden og Solbergfjorden i nordvest ligger Senja. Over Vågsfjorden og Faksfjorden i sørvest ligger Ibestad.

Geografi
--------

Dyrøya ligger på innersida av Senja, østfor Tranøyfjorden og Solbergfjorden som skiller Senja fra fastlandet og som utgjør skipsleia mellom Harstad og Tromsø. Fra gammelt av lå Dyrøy og Senja tett sammen, og var tidligere deler av samme kommune i gamle Tranøy. Idag består Dyrøy kommune av Dyrøya og grenser mot Senja, samt på fastlandet til Sørreisa, Målselv og Salangen kommune.

Bosetting
---------

Dyrøy kommune hadde pr. 2. kvartal 2022 i alt 1059 innbyggere. Folketallet i kommunen viste jevn vekst fra første halvdel av 1800-tallet fram til 2. verdenskrig, men har siden stort sett hatt en negativ befolkningsutvikling. Folketallet i 2020 lå nærmere 50 prosent lavere enn i 1950.

Det er forholdsvs tett bosetting på begge sider av Dyrøysundet, særlig i og ved kommunesenteret Brøstadbotn og langs Solbergfjorden. Dyrøya hadde 176 innbyggere i 2015. 

Utvikling i folketallet de senere år:

| 2000 | 2005 | 2010 | 2015 |
| --- | --- | --- | --- |
| 1337 | 1288 | 1233 | 1154 |

Grunnkretser
------------

Utdypende artikkel: Grunnkretser i Dyrøy kommune

Dyrøy kommune består kun av ett delområde, som igjen er delt inn i 8 grunnkretser (Folketall 2015):

På fastlandet:

* Moen (233)
* Brøstad (462)
* Bjørkebakk (132)
* Hundstrand (89)
* Kastnes (61)

På Dyrøya:

* Dyrøyhamn (62)
* Merkesnes (72)
* Espejord (42)

Samfunn
-------

### Politikk

Se også utdypende artikkel: Kommunestyrevalg i Dyrøy.

#### Kommunestyrevalget 2023

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Arbeiderpartiet | 33,2 | -6,4 | 194 | -70 | 5 | -1 | 2 |
| Senterpartiet | 18,7 | -16,4 | 109 | -125 | 3 | -2 | 1 |
| Høyre | 18,2 | +10,8 | 106 | +57 | 3 | +2 | 2 |
| Sosialistisk Venstreparti | 16,8 | +8,8 | 98 | +45 | 2 | +1 |  |
| Fremskrittspartiet | 13,2 | +3,3 | 77 | +11 | 2 |  |  |
| Valgdeltakelse/Total | 68,0 % | 593 | 15 | 5 |
| **Ordfører:** Kjell-Sverre Myrvoll (Sp) | **Varaordfører:** Rakel Jensen (H) |
| Merknader: Kilde:  |

b.no/emner/00/01/20/ Statistisk sentralbyrå] 
}}

Næringsliv
----------

Næringslivet i kommunen har vært dominert av en kombinasjon av jordbruk og fiske. Jordbruket domineres av husdyrhold, i det vesentlige av storfe- og sauehold. Sysselsettingen i fiske har i flere tiår gått betydelig tilbake. Fiskeflåten består hovedsakelig av mindre fartøyer som ilandfører fangsten utenfor kommunen. Majoriteten av den yrkesaktive del av befolkningen arbeider i offentlig sektor. Noe under halvparten av den yrkesaktive befolkningen arbeider utenfor kommunen (2019).

Generelt sett har kommunen et ensidig og konkurranseutsatt næringsliv. Industrien utgjør nærmere 20 prosent av arbeidsplassene i kommunen. De viktigste industrivirksomhetene er elektroteknisk industri og næringsmiddelindustri. Den største private arbeidsplassen er elektrobedriften Demas AS med 49 ansatte (2021), etablert i 1989. Den andre større virksomheten er Dyrøymat AS som er en regional leverandør av kjøtt, fiskevarer, catering og ferdigmat, etablert i 2001. Begge bedriftene ligger i Brøstadbotn.

Kultur
------

Heimly Arbeiderbruk–Dyrøy Bygdemuseum er et frilufts- og lokalhistorisk museum i Bjørkebakken i Dyrøy kommune som inngår som del av Midt-Troms Museum. Heimly Arbeiderbruk var en gård som var basert på en kombinasjon av næringsvirksomheter der husmoren arbeidet med blant annet jordbruk, mens mannen var bortreist på sesongfiske. På gården finnes et våningshus fra 1917 av gammelt tømmer fra tidligere gårdsdrift. På bygdemuseet finnes også interiører etc. fra 1920- til 1940-tallet. 

Kastnes bygdetun ligger i Dyrøysundet.

Dyrøy kirke på Dyrøya er en langkirke i tre som ble bygd i 1880. Brøstad kirke er en langkirke fra 1937 som ligger i Brøstadbotn. Her finner en også Arvid Hanssen-senteret som er et dokumentasjonssenter for forfatteren Arvid Hanssen (1932-1998).

### Idrett

Brøstadbotn Idrettslag er særlig kjent for sitt topplag i volleyball for menn og sterke rekrutteringsarbeid i denne idretten. Laget spilte en rekke år i den øverste divisjonen, spilte fem cupfinaler og ble norgesmestre i 1991, 1993 og 2001. I 2002 ble elitelisensen overtatt av BK Tromsø. Idrettslaget har også avdeling for fotball.

### Tusenårssted

Kommunens tusenårssted er Elvetun, med grunnskole, kultursal og idrettshall samt nærmiljøanlegg rundt Elvetun.

Kjente dyrøyværinger
--------------------

* Aase Texmon Rygh (1925–2019), modernistisk skulptør
* Arvid Hanssen (1932–1998), poet og prosaforfatter
* Ellisiv Lindkvist (f. 1973), forfatter og dramatiker

Referanser
----------

1. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
2. ↑  «Høyeste fjelltopp i hver kommune». Kartverket. 3. desember 2015. Besøkt 9. mars 2016.
3. ↑  Kommunefakta Dyrøy - Statistisk sentralbyrå
4. ↑  valgresultat.no
5. ↑  «Møte 10/23 Kommunestyret». Dyrøy kommune.
6. ↑  Regional omtilling Dyrøy - Innovasjon Norge 20. januar 2022
7. ↑  Informasjon om Demas AS - regnskapstall.no
8. ↑  Kastnes bygdetun - mtmu.no/museum/kastnes
9. ↑  Arvid Hanssen dokumentasjonssenter -
10. ↑  «Norges Volleyballforbund, Statistikk landslag menn». Arkivert fra originalen 29. oktober 2013. Besøkt 24. oktober 2013.

Eksterne lenker
---------------

* Offisielt nettsted Rediger på Wikidata

* (en) Dyrøy – kategori av bilder, video eller lyd på Commons Rediger på Wikidata
* (no) Kommunefakta Dyrøy - Statistisk sentralbyrå
* (no) «Dyrøy» i *Store norske leksikon*
* (no) Bli kjent med vakre Dyrøy - visitsenja.no
* (no) Dyrøy er en grønn idyll i Arktis - nordnorge.com
* (no) Visit Norway - Dyrøy Holiday Arkivert 22. oktober 2022 hos Wayback Machine.
* (no) Omstillingsplan for Dyrøy kommune 2018-2020 Arkivert 23. oktober 2022 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** ISNI **·** GeoNames **·** Sentralt stedsnavnregister **·** MusicBrainz
 |

| * v
* d
* r
Kommuner i Troms |
| --- |
| Troms | Balsfjord **·** Bardu **·** Dyrøy **·** Gratangen **·** Harstad **·** Ibestad **·** Karlsøy **·** Kvæfjord **·** Kvænangen **·** Kåfjord **·** Lavangen **·** Lyngen **·** Målselv **·** Nordreisa **·** Salangen **·** Senja **·** Skjervøy **·** Storfjord **·** Tjeldsund **·** Sørreisa **·** Tromsø | Norges flagg |
| **Tidligere kommuner:** Andørja **·** Astafjord **·** Berg **·** Bjarkøy **·** Helgøy **·** Hillesøy **·** Lenvik **·** Malangen **·** Sandtorg **·** Skånland **·** Torsken **·** Tranøy **·** Tromsøysund **·** Trondenes **·** Ullsfjord **·** Øverbygd |